Izabrana privremena Narodna skupština Iraka, put ka demokraciji - 2004-08-19
Irak je zasigurno u stanju da izgradi građansko društvo koje poštuje vladavinu zakona i kloni se političkog bezakonja i nasilja.
Rasprava se vodi između dvojice Iračana. Njih dvojica prisustvuju otvaranju konferencije na kojoj učestvuje hiljadu delegata. Konferencija je okupila predstavnike svih iračkih vjerskih, etničkih i političkih grupa. Delegati su pozvani da odaberu članove prijelazne Narodne Skupštine koja će nadgledati prijelaznu vladu premijera Iyada Allawi-ja dok se izbori ne organiziraju u januaru mjesecu 2005 godine. Gospodin Allawi je pozdravio delegate, govoreći da je konferencija prvi korak prema onome što je on nazvao ”horizontu dijaloga.“ ”Vaš blagoslovljeni dolazak ovdje predstavlja izazov za snage zla i tiraniju koja želi uništiti ovu zemlju.“ Novi predstavnik Ujedinjenih naroda u Iraku, Ashraf Jehangzir Qazi je također učestvovao u radu konferencije, koju je pomogla organizirati UN-ova misija. ”Vaša zemlja je ta koja je u istoriji ljudima podarila prve zakone. Prema tome, Irak je zasigurno u stanju da izgradi građansko društvo koje poštuje vladavinu zakona i kloni se političkog bezakonja i nasilja.“ Prvog dana, eksplozije uzrokovane pobunjeničkim napadima uzrmale su centar gdje se održavala konferencija, međutim, delegati nisu bili uzmemireni, premda bi neki od njih mogli biti meta terorista. Jedan čovjek iz sjevernog Iraka kaže da smatra da je njegova odluka da prisustvuje konferenciji ispravna. ”Neko mora započeti sa demokracijom. Ona mora započeti u jednom trenutku. Mislim, da bez obzira šta se o tome kaže, radi se o pozitivnom koraku u pozitivnom pravcu.“ Irački privremeni predsjednik Ghazi al Yawar je odaslao ovu poruku onima koji su odbili da učestvuju u političkom procesu u Iraku. ” Premda mi možemo imati različita mišljenja, kazao je on, mi izbjegavamo one koji bi se korisitli nasiljem da napadnu na vladu. Bilo ko ko se koristi nasiljem radi protiv interesa Iraka.“